Перумал Пар

Перумал Пар, познат и како Перемул Пар, ― ненаселен корален атол кој припаѓа на подгрупата острови Аминдиви на сојузната територија Лакадиви, Индија. Има растојание од 2,001 км на југ од градот Делхи. Географија Перумал Пар се наоѓа на 11.164°N 72.05°E﻿ / 11.164; 72.05, 33 км јужно од Битра Пар и 25 км северозападно од атолот Бангарам. Атолот е многу сличен по изглед со гребенот Чербаниани по на север. Има голема лагуна без острови во опкружувачкиот гребен, освен 3 мали песочни островчиња сместени во источната област. Површината на лагуните е 83.02 км2. Островите на Перумал Пар се: Северен Остров, сместен на 11.2088°N 72.1041°E﻿ / 11.2088; 72.1041, со површина од 0.1 хектар. Среден Остров, сместен на 11.1977°N 72.0955°E﻿ / 11.1977; 72.0955, со површина од 0,64 хектар. Јужен Остров, сместен на11.15°N 72.0875°E﻿ / 11.15; 72.0875, со површина од 0,98 хектар. Екологија Птиците чигри од различни видови го посетуваат овој атол. Одредени оштетувања на коралите на овој атол, предизвикани од морската ѕвезда Acanthaster planci „круна од трње“, биле забележани во 1990-тите. Нејзините околни води се добро риболовно подрачје за мамки и местото често го посетуваат рибари од населените острови во близина. Туристите од блиското одморалиште на островот Бангарам често прават екскурзии до овој осамен атол. Наводи Надворешни врски Хидрографски опис (Вовед на Индискиот Океан) Авантури за риболов во Арапското Море Архивирано на 23 јануари 2011 г. Птици на островите Лакадиви Список на Атоли Архивирано на 13 август 2012 г. Орнитолошка експедиција на архипелагот Лакакадиви Извори кон историјата на Лакадивските Острови